แอมเนสตี้ฯ พบ 113 ประเทศทั่วโลก รวมไทย จำกัดสิทธิ คุกคามสื่อ
แอมเนสตี้ อินเตอร์เนชั่นแนล เปิดรายงานสถานการณ์สิทธิมนุษยชนทั่วโลก ปี 58-59 พบ 113 ประเทศจาก 160 ประเทศทั่วโลก จำกัดสิทธิด้านการแสดงออก คุกคามสื่อ ขณะที่ภาพรวมไทยยังน่ากังวล หวัง รบ.สร้างมาตรการผ่อนคลาย ยุติการจับกุมคุมตัวโดยพลการ-ใช้ศาลทหารตัดสินคดีของพลเรือน ปฏิบัติตามพันธกรณีสากลให้สิทธิขั้นพื้นฐาน,วันที่ 24 กุมภาพันธ์ 2559 แอมเนสตี้ อินเตอร์เนชั่นแนล (ประเทศไทย) จัดแถลงข่าวพร้อมกันทั่วโลก โดยได้มีการเปิดตัวรายงานสถานการณ์สิทธิมนุษยชนทั่วโลก ประจำปี 2558-59 ของแอมเนสตี้ อินเตอร์เนชั่นแนล ณ ห้องกมลทิพย์ โรงแรมเดอะสุโกศล กรุงเทพฯ โดยนายชำนาญ จันทร์เรือง ประธานกรรมการ แอมเนสตี้ อินเตอร์เนชั่นแนล (ประเทศไทย) เปิดเผยว่า แอมเนสตี้ฯ ได้รวบรวมและตรวจสอบการละเมิดสิทธิมนุษยชนจาก 160 ประเทศ ในปี 2558 พบว่า ในบางพื้นที่สถานการณ์ดีขึ้น แต่ในหลายพื้นที่กลับแย่ลง โดยมีอย่างน้อย 113 ประเทศทั่วโลก ยังคงจำกัดสิทธิในการแสดงออกและคุกคามสื่อมวลชน,นอกจากนี้ แอมเนสตี้ฯ ยังระบุว่า ปัจจุบันมีผู้พลัดถิ่นจากบ้านเกิดมากกว่า 60 ล้านคนทั่วโลก ซึ่งผู้คนเหล่านั้น ยังคงพลัดถิ่นเป็นเวลาหลายปี หรืออาจจะนานกว่านั้น และรัฐบาลมากกว่า 30 ประเทศทั่วโลก ยังบังคับให้ผู้ลี้ภัยกลับไปยังประเทศที่มีความเสี่ยงและเป็นอันตรายต่อชีวิต ซึ่งการกระทำดังกล่าวขัดต่อกฎหมายระหว่างประเทศ อีกทั้ง ไม่น้อยกว่า 36 ประเทศทั่วโลก ยังคงมีความรุนแรงจากกลุ่มติดอาวุธ,ประธานกรรมการ แอมเนสตี้ฯ กล่าวต่อว่า สำหรับนักปกป้องสิทธิมนุษยชน พบไม่น้อยกว่า 156 คน ถูกฆาตกรรมและเสียชีวิตขณะถูกคุมขัง โดยมากกว่า 61 ประเทศ จับกุมคุมขังนักโทษทางความคิด เพียงเพราะการใช้สิทธิและเสรีภาพในการแสดงออก และมากกว่า 122 ประเทศ มีการทรมานและการปฏิบัติที่โหดร้ายต่อพลเรือน ขณะที่อาชญากรรมสงครามหรือการละเมิดกฎหมายสงครามที่เกิดขึ้นมีไม่น้อยกว่า 19 ประเทศทั่วโลก,4 ประเทศ ผ่านกฎหมายที่กำหนดให้คู่รักเพศเดียวกัน สามารถแต่งงานกันได้หรือยอมรับในความสัมพันธ์ของคู่รักเพศเดียวกัน ปี 2558 รวมแล้วปัจจุบันมีอย่างน้อย 20 ประเทศทั่วโลกที่ผ่านกฎหมายนี้ นายชำนาญ กล่าว และว่า ไม่น้อยกว่าร้อยละ 55 ของประเทศทั่วโลก มีการพิจารณาคดีที่ไม่เป็นธรรม โดยผู้ถูกกล่าวหา ผู้เสียหายจากคดีอาชญากรรม หรือสาธารณชนไม่ได้รับความยุติธรรม,เมื่อถามเพิ่มเติมถึงการแก้ปัญหาของรัฐบาลไทยเกี่ยวกับสิทธิมนุษยชนเป็นอย่างไร นายชำนาญ กล่าวว่า รัฐบาลมีความพยายามอย่างดีที่สุด ซึ่งที่ผ่านมาหลายปี ประเทศไทยไม่เคยติดอันดับโลก แต่ครั้งนี้ติดอันดับแทบทุกสำนัก ส่วนใหญ่เกี่ยวข้องกับประเด็นสิทธิเสรีภาพในการชุมนุมหรือการแสดงออก ดังนั้น จำเป็นต้องผ่อนคลาย ปฏิบัติตามพันธกรณีระหว่างประเทศรับรองสิทธิขั้นต่ำที่ได้ลงนามสัตยาบันไว้,ขณะเดียวกัน ประธานกรรมการ แอมเนสตี้ฯ กล่าวถึงการที่ประเทศไทยติดอันดับในการละเลยสิทธิและการคุกคาม เพราะมีบุคคลสูญหายจำนวนมาก นอกจากนายพอละจี รักจงเจริญ (บิลลี่) และทนายสมชาย นีละไพจิตร แล้ว ยังมีบุคคลอื่นที่ไม่รู้จักอีกมาก โดยเฉพาะพื้นที่จังหวัดชายแดนภาคใต้ เพียงแต่เราไม่ทราบเรื่อง,สำหรับกลไกหลังจากวันนี้ จะมีการยื่นหนังสือต่อรัฐบาล ซึ่งข้อเรียกร้องส่วนใหญ่ไม่เกินความสามารถที่รัฐบาลจะกระทำได้ เช่น การเปิดสิทธิเสรีภาพในการชุมนุมอย่างสงบ การเปิดสิทธิเสรีภาพในการแสดงออก ยุติการจับกุมหรือควบคุมตัวโดยพลการ ยุติการใช้ศาลทหารไต่สวนคดีของพลเรือน ทั้งนี้ เข้าใจว่าสิทธิมนุษยชนในประเทศไทยแย่ลง เหตุผลหนึ่งมาจากรัฐบาลพยายามควบคุมให้ประเทศมีความสงบ โดยมองความมั่นคงเป็นหลัก ขณะที่ นายชำนาญ ได้มอบรายงานสถานการณ์สิทธิมนุษยชนทั่วโลก ประจำปี 2558-59 ของแอมเนสตี้ อินเตอร์เนชั่นแนล ต่อรัฐบาล โดยมีนายอภิรัตน์ สุคนธาภิรมย์ ณ พัทลุง ผู้อำนวยการกองการสังคม กระทรวงการต่างประเทศ เป็นผู้แทนรับมอบ.
แอมเนสตี้ อินเตอร์เนชั่นแนล  เปิดรายงานสถานการณ์สิทธิมนุษยชนทั่วโลก ปี 58-59 พบ 113 ประเทศจาก 160 ประเทศทั่วโลก จำกัดสิทธิด้านการแสดงออก คุกคามสื่อ ขณะที่ภาพรวมไทยยังน่ากังวล หวัง รบ.สร้างมาตรการผ่อนคลาย ยุติการจับกุมโดยพลการ
แอมเนสตี้ฯ,แอมเนสตี้ อินเตอร์เนชั่นแนล,รายงานประจำปี แอมเนสตี้ฯ,กำจัดสิทธิ,คุกคามสื่อ,สถานการณ์สิทธิมนุษยชนทั่วโลก,ปี58,ข่าว,ไทยรัฐออนไลน์,ข่าวต่างประเทศ